Document ID: 32007R1489

EIROPAS CENTRĀLĀS BANKAS REGULA (EK) Nr. 1489/2007
(2007. gada 29. novembris),
ar ko groza Regulu (EK) Nr. 2423/2001 (ECB/2001/13) par monetāro finanšu iestāžu nozares konsolidēto bilanci
(ECB/2007/18)
EIROPAS CENTRĀLĀS BANKAS PADOME,
ņemot vērā Padomes 1998. gada 23. novembra Regulu (EK) Nr. 2533/98 par statistiskās informācijas vākšanu, ko veic Eiropas Centrālā banka (1), un jo īpaši tās 5. panta 1. punktu un 6. panta 4. punktu,
tā kā:
(1)
Eiropas Centrālās bankas 2001. gada 22. novembra Regula (EK) Nr. 2423/2001 (ECB/2001/13) par monetāro finanšu iestāžu nozares konsolidēto bilanci (2) prasa monetārajām finanšu iestādēm (MFI) ziņot ceturkšņa statistikas datus, kas iedalīti pēc valsts un valūtas. Tā jāgroza, lai ņemtu vērā jaunu dalībvalstu pievienošanos Eiropas Savienībai.
(2)
Regula (EK) Nr. 2423/2001 (ECB/2001/13) uzliek par pienākumu ziņot ceturkšņa datus par pozīcijām attiecībā uz darījumu partneriem, kas ir rezidenti tādu dalībvalstu teritorijās, kuras ieviesušas euro. Tā jāgroza, lai ņemtu vērā euro ieviešanu jaunās dalībvalstīs.
(3)
Nacionālajām centrālajām bankām (NCB) dažās situācijās jāļauj atsevišķām elektroniskās naudas iestādēm piešķirt nediskriminējošas atkāpes no ziņošanas prasībām. Ja elektroniskās naudas iestādes atbilst dažiem nosacījumiem, statistikas datu vākšanas mērķi saskaņā ar Regulu (EK) Nr. 2423/2001 (ECB/2001/13) var sasniegt nenosakot statistikas prasības šādām iestādēm. Eiropas Centrālā banka (ECB) vēlas iestādēm nodrošināt vienlīdzīgus apstākļus, uzraugot šo atkāpju piešķiršanu.
(4)
Jāprecizē nosacījumi, saskaņā ar kuriem MFI emitētās akcijas klasificē kā noguldījumus, nevis kā kapitālu un rezerves,
IR PIEŅĒMUSI ŠO REGULU.
1. pants
Regulu (EK) Nr. 2423/2001 (ECB/2001/13) groza šādi.
1)
Regulas 1. pantam pievieno šādu daļu:
“Šajā regulā terminiem “elektroniskās naudas iestāde” un “elektroniskā nauda” ir tāda pati nozīme kā 1. panta 3. punktā Eiropas Parlamenta un Padomes 2000. gada 18. septembra Direktīvai 2000/46/EK par elektroniskās naudas iestāžu darbības sākšanu, veikšanu un uzraudzību (3).
2)
Regulas 2. pantu papildina ar šādu 4. punktu:
“4. Neierobežojot Eiropas Parlamenta un Padomes 2006. gada 14. jūnija Direktīvu 2006/48/EK par kredītiestāžu darbības sākšanu un veikšanu (pārstrādāta versija) (4) un 2. pantu Eiropas Centrālās bankas 2003. gada 12. septembra Regulā EK) Nr. 1745/2003 (ECB/2003/9) par obligāto rezervju piemērošanu (5), NCB saskaņā ar III pielikuma 2. un 4. punktā minētajiem nosacījumiem var piešķirt atkāpes atsevišķām elektroniskās naudas iestādēm. NCB pietiekami ilgu laiku iepriekš pārbauda atbilstību III pielikuma 2. punkta nosacījumiem, lai varētu piešķirt vai, nepieciešamības gadījumā, atsaukt jebkuru atkāpi. Jebkura NCB, kas piešķir šādu atkāpi, par to informē ECB.
3)
Regulas I pielikumu groza saskaņā ar šīs regulas I un II pielikumu.
4)
Regulas III pielikumu aizvieto ar tekstu šīs regulas III pielikumā.
5)
Regulas V pielikumu groza saskaņā ar šīs regulas IV pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Frankfurtē pie Mainas, 2007. gada 29. novembrī.

Labels: 12
2
15
4